เสนอปฏิรูปยุติธรรม
ทนาย-ตร.-อัยการ ศาล-กกต.-ป.ป.ช. ชงห้ามประชานิยม,สปช.ถกพิมพ์เขียวปฏิรูปนันสต๊อป กมธ.เศรษฐกิจฯ ดันกฎหมายทำหมันประชานิยม ต่อไปห้ามหาเสียงแบบมักง่ายไม่คำนึงภาระประเทศในอนาคต เสรี ลั่นต้องปฏิรูปกระบวนการยุติธรรมทั้งระบบ ยกเครื่องตำรวจ-ทนาย-อัยการ-ศาล ทุกคนต้องเข้าถึงความยุติธรรมอย่างเท่าเทียม ปรับโครงสร้างองค์กรอิสระศาล รธน.-ป.ป.ช.โดนทั่วหน้า ริบอำนาจควักใบเหลือง-ใบแดง กกต. รสนา หนุนล้างระบบทุนผูกขาด ชุดปฏิรูปท้องถิ่นยันไม่มีแนวคิดยุบ อบจ. แค่แบ่งหน้าที่ให้ชัดลดซ้ำซ้อน กำนัน-ผู้ใหญ่บ้านโคราช ฮือต้าน วัฒนธรรมสร้าง ชาติต้องใช้เงิน เนาวรัตน์ ขอตัดเปอร์เซ็นต์จากการท่องเที่ยวร้อยละ 0.01 มาดูแลมรดกชาติ บิ๊กตู่ นั่งหัวโต๊ะถกร่วม ครม.-คสช. สแกนผลงาน 6 เดือน ฮึ่มเจ้ากรมข่าวลือชักลามปาม ชี้เป้ามีไอ้โม่งบงการป่วนทุบหุ้น สั่งไล่ล่าพวกโพสต์หมิ่นในต่างแดน ชาวสวนยางสุราษฎร์ฯยิ้มออกราคาขยับขึ้น,การประชุมสภาปฏิรูปแห่งชาติ (สปช.) เพื่อ รับฟังรายงานและข้อเสนอในการร่างรัฐธรรมนูญ จากคณะกรรมาธิการวิสามัญทั้ง 18 คณะ เป็นวันที่สองยังคงดำเนินการต่อเนื่อง โดยมีคณะกรรมาธิการยกร่างรัฐธรรมนูญร่วมรับฟัง,เมื่อเวลา 09.30 น. วันที่ 16 ธ.ค.ที่รัฐสภา มีการประชุมสภาปฏิรูปแห่งชาติ (สปช.) มีนายเทียนฉาย กีระนันทน์ ประธาน สปช. เป็นประธาน การประชุม เพื่อพิจารณารายงานของคณะกรรมาธิการวิสามัญติดตามและให้ข้อเสนอแนะการยกร่างรัฐธรรมนูญ เรื่องการสรุปความเห็น ข้อเสนอแนะในการยกร่างรัฐธรรมนูญของคณะกรรมาธิการปฏิรูป 18 คณะ ของ สปช. เป็นวันที่สอง โดยนายบวรศักดิ์ อุวรรณโณ ประธานกรรมาธิการยกร่างรัฐธรรมนูญ นำคณะกรรมาธิการยกร่างรัฐธรรมนูญเข้าร่วมรับฟังด้วย ซึ่งเริ่มที่นายเนาวรัตน์ พงษ์ไพบูลย์ ประธานคณะกรรมาธิการปฏิรูปค่านิยม ศิลปะ วัฒนธรรม จริยธรรมและการศาสนา เสนอให้มีแผนแม่บทระดับชาติเพื่อพัฒนา และสนับสนุนการสร้างงานศิลปะ รวมถึงการจัดตั้งองค์กรสมัชชาศิลปะและวัฒนธรรมแห่งชาติ โดยไม่ต้องของบประมาณจากรัฐบาล แต่ใช้วิธีตัดเปอร์เซ็นต์จากมูลค่ารายได้ของนักท่องเที่ยวที่เดินทางมาดูศิลปะ วัฒนธรรม วัดวาอารามของไทย ที่แต่ละปีมีเม็ดเงินนับแสนล้านบาท โดยขอตัดรายได้เพียง 0.01 เปอร์เซ็นต์เท่านั้น,นายสมชัย ฤชุพันธุ์ ประธาน กมธ.ปฏิรูป เศรษฐกิจ การเงิน และการคลัง เสนอว่า ควรมีมาตรการป้องกันการใช้นโยบายประชานิยม โดยออกเป็น พ.ร.บ.ป้องกันการบริหารราชการแผ่นดินที่สร้างความนิยมทางการเมือง ที่อาจก่อให้เกิดความเสียหายต่อระบอบเศรษฐกิจของประเทศและประชาชนในระยะยาว เพื่อป้องกันการออกนโยบายประชานิยมแบบง่ายๆ ไม่คำนึงถึงผลกระทบทางเศรษฐกิจระยะยาว การเสนอนโยบายประชานิยมต้องระบุรายละเอียดให้ชัดเจนว่ามีประโยชน์อย่างไร เกิดกับใคร ใช้เงินจากส่วนใดมาดำเนินการ และมีผลกระทบต่อภาระประเทศในอนาคตหรือไม่ ให้ประชาชนช่วยตรวจสอบโครงการเพื่อความรอบคอบ ไม่ใช่พูดแต่ด้านดีของโครงการอย่างเดียว เป็นการเสนอนโยบายโดยไม่รับผิดชอบ และเสนอให้บุคคลพึงแสดงสถานะรายได้ต่อหน่วยงานที่เกี่ยวข้อง เพื่อให้ผู้มีรายได้ไม่เพียงพอได้รับความช่วยเหลือจากรัฐ,น.ส.รสนา โตสิตระกูล สปช. กล่าวว่า อยากเสนอให้เขียนในรัฐธรรมนูญว่า ต้องมีการออกกฎหมายป้องกันการผูกขาดทางระบอบเศรษฐกิจ เพราะ พ.ร.บ.การแข่งขันทางการค้าเพียงอย่างเดียว ไม่เพียงพอ สำหรับประเทศไทยที่เป็นสวรรค์ของการผูกขาด เนื่องจากมีการผูกขาดทางธุรกิจของกลุ่มทุนจำนวนมาก,ด้านนายปราโมทย์ ไม้กลัด ประธาน กมธ.ปฏิรูปทรัพยากรธรรมชาติและสิ่งแวดล้อม เสนอว่า ต้องตั้งศาลสิ่งแวดล้อมเพื่อดูแลคุ้มครองสิทธิประชาชนให้อยู่ในสิ่งแวดล้อมและสุขภาวะที่ดี ประชาชนต้องมีส่วนร่วมดูแล รวมถึงการตั้งองค์กรอิสระลักษณะคล้ายสำนักงานปกป้องสิ่งแวดล้อมสหรัฐฯ (อีพีเอ) และจัดสมดุลระหว่าง 3 ฝ่าย ได้แก่ 1.องค์ความรู้ ต้องมีผู้เชี่ยวชาญที่มีความรู้และเชี่ยวชาญคอยให้คำปรึกษาหรือคำแนะนำที่ถูกต้องในการแก้ปัญหาสิ่งแวดล้อมหรือมลพิษ 2.ฝ่ายราชการ มีหน้าที่ดูแลจัดการสิ่งแวดล้อมที่เหมาะสมกับการดำรงชีวิตของประชาชน เพื่อให้ประชาชนมีคุณภาพชีวิตที่ดี และ 3.การมีส่วนร่วมของประชาชน,ต่อมา พล.ท.เดชา ปุญญบาล ประธาน กมธ.ปฏิรูปการแรงงาน เสนอว่า กมธ.เสนอ 7 ประเด็นสำคัญที่ควรบรรจุในรัฐธรรมนูญ คือ 1.ผู้ใช้แรงงานต้องได้รับสิทธิตามมาตรฐานสากล 2.มีสิทธิเข้าถึงกระบวนการพัฒนาทักษะฝีมือในทุกสาขาอาชีพ 3.ต้องได้รับการคุ้มครองความปลอดภัยในการทำงาน และค่าตอบแทนที่เป็นธรรม 4.นายจ้างและลูกจ้างมีเสรีภาพในการจัดตั้งและเข้าร่วมองค์กรตามที่กฎหมายบัญญัติ 5.ต้องมีระบบประกันสังคมที่ครอบคลุมถึงแรงงานที่ขาดรายได้ 6.ต้องคุ้มครองและสงวนอาชีพให้คนท้องถิ่น 7.การจัดนโยบายใดๆ รัฐต้องคำนึงถึงผลกระทบด้านเศรษฐกิจ สังคม ความมั่นคงและประโยชน์ของชาติเป็นสำคัญ,อย่างไรก็ตามมี สปช.บางส่วน อาทิ นางกูไซหม๊ะวันซาฟิหน๊ะ มนูญทวี นายสรณะ เทพเนาว์ อภิปรายสนับสนุนให้รัฐหรือหน่วยงานที่เกี่ยวข้องจัดตั้งธนาคารแรงงาน ทำหน้าที่วางแผน พัฒนา สร้างหลักประกัน เพิ่มศักยภาพที่เหมาะสมกับแรงงาน โดย พล.อ.ยอดยุทธ บุญญาธิการ กมธ.ยกร่างฯ กล่าวว่า ข้อเสนอเรื่องสิทธิต่างๆของผู้ใช้แรงงาน เป็นสาระสำคัญที่ต้องบัญญัติไว้ในรัฐธรรมนูญ ส่วนแนวคิดการตั้งธนาคารแรงงาน กมธ.ยกร่างฯจะรับไปพิจารณา รวมถึงการคุ้มครองแรงงานในท้องถิ่นซึ่งตรงกับหลักกระจายอำนาจในท้องถิ่น,นายทองฉัตร หงศ์ลดารมภ์ ประธาน กมธ.ปฏิรูปพลังงาน เสนอว่า เสนอความเห็น 6 ประเด็น คือ 1. รัฐต้องสร้างความมั่นคงด้านพลังงาน 2.รัฐต้องกำกับดูแลการประกอบการอย่างมีประสิทธิภาพ 3.ภาคประชาชนมีสิทธิและมีส่วนร่วมในการกำหนดนโยบายพลังงานและตรวจสอบติดตามได้ 4.รัฐต้องจัดให้มีกฎหมายและพลังงานหมุนเวียน 5.คำนึงถึงประโยชน์สูงสุดของประชาชนทุกระดับ และ 6.รัฐควรส่งเสริมให้มีงานวิจัยและพัฒนานวัตกรรมด้านพลังงาน,ด้าน น.ส.รสนา โตสิตระกูล สปช.ด้านพลังงาน กล่าวว่า ความมั่นคงทางด้านพลังงานไม่ควรปล่อยให้อยู่ในมือของเอกชน ที่ต้องการเก็งกำไร ควรจัดให้มีบริษัทเข้ามาบริหารดูแลพลังงานแห่งชาติ ที่เป็นของรัฐ 100 เปอร์เซ็นต์ การมีส่วนร่วมของประชาชนต้องมีทั้งทางตรงและทางอ้อมในการกำหนดนโยบายพลังงานรวมถึงการตรวจสอบ โดยต้องระบุให้ชัดเจนถึงการเปิดเผยรายรับรายจ่ายของรัฐ และตรวจสอบไปถึงนอมินีที่เข้ามาถือหุ้น และควรจัดให้มีกฎหมายส่งเสริมพลังงานหมุนเวียน เพื่อส่งเสริมให้ประชาชนเป็นผู้ผลิตพลังงานเอง,ต่อมาเวลา 17.50 น. นายเสรี สุวรรณภานนท์ ประธาน กมธ.ปฏิรูปกฎหมายและกระบวนการยุติธรรม เสนอว่า การร่างรัฐธรรมนูญที่ผ่านมามีข้อจำกัดในการแก้ปัญหา ไม่สามารถร่าง พ.ร.บ.ประกอบรัฐธรรมนูญได้ ต้องนำใจความสำคัญไปบรรจุไว้ในรัฐธรรมนูญ ทำให้ผลพวงของการบังคับใช้รัฐธรรมนูญมีข้อจำกัด แต่ครั้งนี้ถือเป็นโอกาสดี อยากให้ กมธ.ยกร่างฯกำหนดสาระสำคัญสำหรับการออกกฎหมายลูกเอาไว้ให้มีสภาพบังคับ ที่ผ่านมาสังคมไทยไม่เคารพกฎหมาย เพราะมีขั้นตอนเยอะยุ่งยากในการบังคับใช้ ประชาชนยอมทำผิดกฎหมายแล้วจ่ายเงินแก่เจ้าหน้าที่เพื่อแก้ปัญหา รัฐต้องทำกฎหมายให้สอดคล้องกับหลักนิติธรรมปรับปรุงให้ทันสมัย แก้ไขส่วนที่ทำให้ผู้ด้อยโอกาสเสียเปรียบ กำหนดให้มีส่วนกฎหมายกลางสำหรับจัดทำกฎหมายให้สอดคล้องต่อสากล,นายเสรีกล่าวต่อว่า ภาพรวมของกระบวนการยุติธรรมต้องมีบทบัญญัติให้บูรณาการการทำงานของหน่วยงานยุติธรรม ทั้ง องค์กรตำรวจ ทนายความ อัยการ และศาล เพื่อให้ประชาชนเข้าถึงกระบวนการยุติธรรมได้เท่าเทียมกัน ทั้งยังต้องบูรณาการให้ทำหน้าที่อย่างมีประสิทธิภาพ นอกจากนี้ หากจะให้มีการเลือกคณะกรรมการตุลาการ (กต.) ในแต่ละศาลให้กำหนดสัดส่วนแบ่งเป็นชั้นต้น อุทธรณ์ และฎีกา ให้ตุลาการเลือกบุคคลที่มาจากตำแหน่งไม่ต่ำกว่าหัวหน้าคณะ มีอายุไม่เกิน 65 ปี สำหรับการเลื่อนชั้นผู้พิพากษาศาล ก็ควรเลื่อนจากในสายงานของแต่ละศาลเอง ซึ่งจะทำให้ได้ผู้พิพากษาที่มีความเชี่ยวชาญในแต่ละด้าน มากกว่าการเลื่อนตำแหน่งจากการย้ายไปมาของแต่ละศาล สำหรับการเข้าถึงกระบวนการยุติธรรมของประชาชน เสนอให้มีศาลแขวงประจำอำเภอ,นายเสรีกล่าวอีกว่า นอกจากนี้ ควรกำหนดให้ศาลรัฐธรรมนูญยังคงองค์คณะ 9 คน แต่อยู่ในวาระได้ 6 ปี อายุไม่เกิน 70 ปี ส่วนอัยการเป็นองค์กร ตามรัฐธรรมนูญต้องปลอดจากการแทรกแซงทางการเมือง ขณะที่ ป.ป.ช.ต้องหาวิธีสะสางคดีที่คั่งค้างออกไป ให้ข้าราชการทุกระดับต้องยื่นบัญชีทรัพย์สิน โดยยื่นกับหน่วยงานต้นสังกัดแทนยื่นต่อ ป.ป.ช. ส่วน กกต. ไม่ควรมีหน้าที่ตัดสินให้มีการเลือกตั้งใหม่หรือเพิกถอนสิทธิเลือกตั้ง หรือให้ใบเหลือง ใบแดง ทั้งก่อนและหลังประกาศรับรองผลการเลือกตั้ง แต่ให้ศาลยุติธรรมซึ่งมีบุคลากรที่มีความพร้อมเป็นผู้พิจารณาแทน ทั้งนี้ไม่ใช่การลดอำนาจ แต่เพื่อเป็น การปกป้อง กกต. ให้ทำงานเรื่องจัดการเลือกตั้งได้สะดวก,นายไพบูลย์ นิติตะวัน สปช. และ กมธ.ยกร่างรัฐธรรมนูญ กล่าวถึงข้อเสนอการเลือกนายกรัฐมนตรีโดยตรง ว่า ส่วนตัวมองว่าไม่ใช่ระบบประธานาธิบดี เป็นข้อเสนอหนึ่งในระบบประชาธิปไตยที่มีพระมหากษัตริย์ทรงเป็นประมุข แต่วิธีการดังกล่าวไม่ใช่การแก้ปัญหาโดยตรง ปัญหาอยู่ที่พรรคการเมืองไม่เป็นประชาธิปไตย ถูกควบคุมโดยนายทุนที่มีอำนาจ สามารถคุมพรรคการเมือง และคณะรัฐมนตรี ดังนั้นวิธีแก้ปัญหาต้องให้พรรคการเมืองเลือกนายกฯในสภา และให้ผู้ที่ไม่สังกัดพรรคการเมือง คือ ส.ว. มีส่วนร่วมในการเลือกนายกฯด้วย เพื่อลดการผูกขาดครอบงำของพรรคการเมืองและนายทุนไม่ให้เกิดขึ้น และควรเพิ่มโทษผู้ทำเรื่องทุจริตเลือกตั้งเทียบเท่าคดีการค้ายาเสพติด คือให้ผู้ขายเสียงมีโทษรุนแรงมากกว่าผู้ซื้อเสียง,พ.ต.อาณันย์ วัชโรทัย สปช. กล่าวว่า จะเสนอต่อที่ประชุม สปช.วันที่ 17 ธ.ค. ต่อประเด็นการเลือกตั้งนายกฯโดยตรง ซึ่งตนไม่เห็นด้วยเพราะทำให้เกิดเผด็จการรัฐสภา ระบบประชาธิปไตยนายกฯควรมาจาก ส.ส.ในสภา แต่กรณีที่บ้านเมืองเกิดปัญหาและเพื่อหลีกเลี่ยงการรัฐประหาร จึงควรมีบันไดหนีไฟคือให้มีนายกฯคนกลาง โดยให้อยู่ในบทเฉพาะกาลของรัฐธรรมนูญ เมื่อบ้านเมืองมีปัญหาถึงทางตีบตันมีความขัดแย้งรุนแรงไม่สามารถแก้ไขได้ ต้องกำหนดให้มีคณะกรรมการกลาง 1 ชุด จากปลัดกระทรวงทุกกระทรวง ภาคเอกชน และภาควิชาการ มาทำหน้าที่สรรหานายกฯซึ่งเป็นบุคคลที่ทุกฝ่ายยอมรับ จากนั้นนำชื่อผู้ได้รับการสรรหาให้ประชาชนลงประชามติ วิธีการนี้จะทำให้ทหารนำมาเป็นเหตุผลเพื่อปฏิวัติไม่ได้,นายสมศักดิ์ โล่สถาพรพิพิธ กมธ.ปฏิรูปการปกครองท้องถิ่น สปช. กล่าวถึงกระแสข่าวจะมีการเสนอให้ยุบ อบจ.ว่า ยืนยันว่า กมธ.ปฏิรูปการปกครองท้องถิ่นไม่เคยมีมติให้ยุบ อบจ. แต่เห็นว่าภารกิจหน้าที่ของ อบจ. อบต. และเทศบาลมีความซ้ำซ้อนกันบางส่วน ควรแยกแยะกันให้ชัดเจน และตนจะอภิปรายในที่ประชุมโดยชี้ให้เห็นว่าควรให้ อบจ.ดูแลกำกับนโยบายในภาพรวมของแผนงานการพัฒนาจังหวัด ให้สอดคล้องกับแผนยุทธศาสตร์การพัฒนาจังหวัด หรือทำในเรื่องใหญ่ๆ เช่น แผนการท่องเที่ยวจังหวัด แผนการกำจัดขยะ ส่วน อบต.และเทศบาล ซึ่งเป็นองค์กรย่อยให้ทำหน้าที่พัฒนาพื้นที่ เช่น การขยายระบบสาธารณูปโภค ถนนหนทาง ไฟฟ้า ประปา,ด้านนายสมชาย เวสารัชตระกูล อดีตรองประธานสภากรุงเทพมหานคร (ส.ก.) และอดีต ส.ก. พรรคประชาธิปัตย์ กล่าวว่า อดีต ส.ก.กว่า 30 เขต หารือกันกรณีที่รัฐบาลบังคับใช้รัฐธรรมนูญชั่วคราวมาตรา 44 กับท้องถิ่น เพื่อสรรหาผู้มาดำรงตำแหน่งแทนผู้นำองค์กรปกครองท้องถิ่นที่หมดวาระลงในช่วงที่ผ่านมา แต่ปรากฏว่าท้องถิ่นที่ใกล้จะหมดวาระในเดือน ม.ค.2558 กลับจะให้ผู้นำคนเดิมอยู่รักษาการต่อไปก่อน จึงเห็นว่าควรดำเนินการให้เป็นบรรทัดฐานเดียวกัน หากรักษาการก็ต้องรักษาการ จะสรรหาก็สรรหา ซึ่งวันที่ 22 ธ.ค.กลุ่มอดีต ส.ก.จะเข้ายื่นหนังสือต่อนายกรัฐมนตรีและ รมว.มหาดไทย ให้แก้ปัญหาและดำเนินการเป็นมาตรฐานเดียวกัน,อีกด้านที่บริเวณอนุสาวรีย์ ร.5 ศาลากลางจังหวัดนครราชสีมา นายศักดิ์ชัย ชาติพุดซา นายกสมาคมกำนันผู้ใหญ่บ้าน จ.นครราชสีมา นายสุระ รุ่งสันเทียะ รองประธานสหพันธ์ปลัดอำเภอแห่งประเทศไทย พร้อมตัวแทนกำนันผู้ใหญ่บ้าน 32 อำเภอ และตัวแทนปลัดอำเภอ กว่า 60 คน ชุมนุมคัดค้านการยุบการปกครองส่วนภูมิภาค และคัดค้านการเลือกตั้งผู้ว่าราชการจังหวัด พร้อมกับยื่นแถลงการณ์ผ่านนายธงชัย ลืออดุลย์ ผวจ.นครราชสีมา ไปถึงนายกฯและหัวหน้า คสช. โดยนายศักดิ์ชัยกล่าวว่า สมาคมกำนันผู้ใหญ่บ้านทั้ง 32 อำเภอใน 20 จังหวัด มีมติไม่เห็นด้วยที่จะยุบส่วนภูมิภาค ฝากไปยัง สปช.ว่าอยากให้ฟังเสียงประชาชนทุกภาคส่วน ไม่ใช่มาจากนักวิชาการที่นั่งเทียนเขียนกัน,นพ.วรงค์ เดชกิจวิกรม อดีต ส.ส.พิษณุโลก พรรคประชาธิปัตย์ กล่าวถึงข้อเสนอให้มีการเลือกตั้งนายกฯและ ครม.โดยตรงว่า คิดว่า กมธ.ปฏิรูปการเมืองตีโจทย์ปัญหาไม่ตรงเป้า ทั้งกรณีรัฐบาลใช้อำนาจมากเกินขอบเขต แบ่งแยกประชาชน ไม่ยอมรับการ ตรวจสอบ การตรวจสอบถ่วงดุลฝ่ายบริหารช้าเกินไป ดังนั้น ถึงจะมีการเลือกนายกฯและ ครม.โดย ตรง รัฐบาลจะยิ่งมีอำนาจมากขึ้น ถ้าไปเจอรัฐบาลแบบเดิมปัญหาจะหนักกว่าเดิม จึงไม่ใช่วิธีแก้ปัญหา แต่ต้องลดการแทรกแซงองค์กรตรวจสอบ ให้องค์กรตามรัฐธรรมนูญแยกเด็ดขาดจากรัฐบาล เพราะไม่ว่าจะใช้รูปแบบใด ระบบเครือข่ายอุปถัมภ์ยังคงมีอยู่ หากต้องการลดอิทธิพลของเงินทุน ต้องให้คณะกรรมการการเลือกตั้ง (กกต.) เป็นผู้กำหนดทำป้ายหาเสียงรวม ห้ามผู้สมัครทำป้ายเอง ผู้สมัครทำได้แค่บัตรแจกแนะนำตัว กำหนดจำนวนรถแห่ป้าย จะช่วยลดอิทธิพลเงินทุนได้มาก หรือให้ใช้ชื่อสกุล หรือรูปแทนเบอร์ ผู้สมัครต้องทำความดีอย่างมาก ประชาชนจึงจะจำชื่อนามสกุลหรือรูปได้,นายสุรพงษ์ โตวิจักษณ์ชัยกุล อดีตรองนายกรัฐมนตรีและ รมว.การต่างประเทศ กล่าวว่า ขอเตือนให้ที่ประชุม สปช.พิจารณาทุกประเด็นอย่างรอบคอบ กติกาที่ออกมาต้องเป็นที่ยอมรับของทุกฝ่าย ไม่เช่นนั้นจะก่อให้เกิดความวุ่นวายและความแตกแยก ซ้ำเติมวิกฤติประเทศ ส่วนกรณีราคาสินค้าเกษตรตกต่ำ รัฐบาลไม่สามารถแก้ปัญหาได้ หนำซ้ำตลาดหุ้นยังตกมากเป็นประวัติการณ์ ชี้ให้เห็นว่ารัฐบาลแก้ปัญหาเศรษฐกิจไม่ได้ โดยเฉพาะทีมเศรษฐกิจโหลยโท่ยห่วยแตกบริหารจนประเทศพัง หากเป็นเช่นนี้ต่อไปแบบนี้ประชาชนจะหวังอะไรได้กับรัฐบาลที่ทำอะไรไม่เป็น ขอให้รัฐบาลรีบคืน อำนาจประชาชน เพื่อให้ได้รัฐบาลที่มาจากการเลือกตั้งเข้ามาแก้ปัญหาดีกว่า,ที่รัฐสภา ตัวแทนสมาพันธ์แรงงานรัฐวิสาหกิจสัมพันธ์ (สรส.) นำโดยนายอำพล ทองรัตน์ รักษาการเลขาธิการ สรส. เข้ายื่นข้อเสนอด้านแรงงานและกิจการรัฐวิสาหกิจเพื่อบัญญัติไว้ในรัฐธรรมนูญต่อ นางพรรณี จารุสมบัติ รองประธาน กมธ.ปฏิรูปแรงงาน สปช. โดยเสนอในหมวดสิทธิการประกอบอาชีพให้บุคคลมีเสรีภาพในการประกอบกิจการ เว้นแต่การจำกัดเพื่อรักษาความมั่นคงของรัฐ โดยรัฐต้อง จัดให้ประชาชนเข้าถึงการบริการทางสาธารณสุขโดยไม่เสียค่าใช้จ่าย ผู้พิการมีสิทธิเข้าถึงสวัสดิการที่เหมาะสมจากการช่วยเหลือของรัฐ และรัฐต้องช่วยเหลือบุคคลที่ไร้ที่อยู่อาศัย ไม่มีรายได้เพียงพอแก่การยังชีพ ส่วนหมวดเสรีภาพในการแสดงความคิดเห็นของบุคคลและสื่อมวลชน เสนอให้มีมาตรการป้องกันและห้ามผู้ดำรงตำแหน่งทางการเมืองเป็นเจ้าของกิจการหรือถือหุ้นในกิจการหนังสือพิมพ์ วิทยุกระจายเสียง วิทยุโทรทัศน์ ไม่ว่าในนามตนเอง หรือให้ผู้อื่นเป็นเจ้าของกิจการแทน,วันเดียวกัน เวลา 09.00 น. ที่ตึกสันติไมตรี (หลังใน) ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่ง ชาติ (คสช.) เป็นประธานการประชุมร่วมระหว่างคสช. และคณะรัฐมนตรี (ครม.) ครั้งที่ 3 เพื่อติดตามความคืบหน้าการดำเนินงานด้านต่างๆ โดยมี ครม.และสมาชิก คสช.เข้าร่วมประชุมโดยพร้อมเพรียง โดยก่อนการประชุม นพ.โศภณ นภาธร ผอ.โรงพยาบาลจุฬาลงกรณ์ สภากาชาดไทย นำคณะเจ้าหน้าที่เข้าพบนายกฯ เพื่อประชาสัมพันธ์และมอบเหรียญพระบรมรูปพระบาทสมเด็จพระเจ้าอยู่หัว ที่ระลึก 100 ปี โรงพยาบาลจุฬาลงกรณ์ หลังจากประชุมร่วมเสร็จ พล.อ.ประยุทธ์เป็นประธานการประชุม ครม. เพื่อ ติดตามความคืบหน้านโยบายมอบของขวัญปีใหม่ให้ประชาชนของแต่ละกระทรวง,จากนั้น พล.อ.ประยุทธ์ให้สัมภาษณ์ถึงกระแสข่าวลือจนทำให้ตลาดหุ้นตกระเนนระนาดว่า ก็ลือกันไป พอบอกว่ามันไม่จริงหุ้นก็ขึ้น เป็นอย่างนี้อะไรที่ไม่สร้างสรรค์ไม่รู้อะไรกันนักหนา เมื่อถามว่าเห็นว่ามีข่าวลือว่าเตรียมยกเลิกธนบัตรรัฐบาลด้วย พล.อ.ประยุทธ์ ตอบว่า ใครยกเลิก รัฐบาลไหน ตนยืนอยู่นี่ ไหนใครสั่ง มันง่ายนักหรือไงการยกเลิกพันธบัตร ยืนยันว่าไม่เคยมีความคิดเรื่องนี้เลย ทำน่ะทำได้ แต่ไม่ใช่เรื่องไม่ใช่เวลาที่จะทำ ใครอยากทำก็ทำเถอะ เมื่อถามย้ำว่าเกิดจากมีคนปั่นหุ้นหรือไม่ พล.อ.ประยุทธ์ตอบว่า ไปตามมา มันมีหลายคนพฤติกรรมปี 51 ก็มีปั่นหุ้นแบบนี้ คนที่ลงสนามบินนั่นแหละ การที่หุ้นตกเป็นเรื่องธรรมดาจะให้ขึ้นทุกวันได้อย่างไร หุ้นที่ไหนขึ้นทุกวัน เมื่อถามว่ามีใครเอาข่าวการเมืองไปปล่อยให้หุ้นตกหรือเปล่า พล.อ.ประยุทธ์ตอบว่า มีแต่สื่อเท่านั้นแหละ คือไม่มีไง ก็มีลือนี่โน่นนั่นไปถึงสถาบัน ลือส่งเดชทั้งที่เรื่องไม่เกี่ยวกัน,เมื่อถามว่ามีกระแสข่าวไอ้โม่งเข้ามาปั่นจนหุ้นตก พล.อ.ประยุทธ์ตอบว่า ถ้าโง่ฟังเขาก็ฟังไป จะไปฟังเขาทำไม ตัวเองต้องประเมิน เรื่องนี้มีแถลงการณ์ไปแล้วก็ยังไปเชื่ออยู่ได้ ปั่นหัวด้วยโซเชียลมีเดีย แต่ไม่สนใจว่าเป็นการเขย่ารัฐบาล เพราะคนส่วนใหญ่ยังรักตนอยู่ เมื่อถามว่าเป็นการลองของรัฐบาลทหารที่ไม่ชำนาญเรื่องเศรษฐกิจหรือไม่ พล.อ.ประยุทธ์ตอบว่า ผมทำมากกว่าไอ้รัฐบาลบ้า นั่นอีก และรู้มากกว่าที่เขารู้อีก ผมไม่โง่ขนาดนั้นหรอก แต่การทำสุจริตมันยาก เพราะมนุษย์มีความโลภทุกคน เคยพูดไปแล้วอย่าไปขยายข่าวลือ เรื่องนี้ ให้มีการตรวจสอบก่อนอย่าไปตื่นตระหนก มีแถลงการณ์ไปแล้ว,พล.อ.ประยุทธ์ยังกล่าวต่อว่า สำหรับของขวัญปีใหม่ที่จะมีการลดราคาสินค้า ไม่ถือว่าเป็นความยั่งยืนจะทำตลอดไปไม่ได้ อยากให้ความสนใจกับ มาตรการระยะยาวมากกว่า เพราะกฎหมายที่ยังอยู่ในกระบวนการกว่า 100 ฉบับ จะทำให้เกิดความยั่งยืนในวันหน้า ทั้งการลดความเหลื่อมล้ำ การค้า ขาย และความสัมพันธ์ระหว่างประเทศ ที่ผ่านมาไม่มีใครทำ เช่น กฎหมายที่ดิน กฎหมายภาษี ต้องไปไล่คนที่ไม่ทำ ส่วนการปรับโครงสร้างราคา พลังงาน ยอมรับว่าทำแล้วเจ็บตัว แต่ที่ผ่านมาไม่มีใครทำ ซึ่งวันนี้ก็ดีขึ้น แต่จะให้ราคาน้ำมันถูกลง 10-20 บาท เป็นไปไม่ได้อยู่แล้ว ตนกล้าทำแม้ต้องเจ็บตัวยอม ถือเป็นการลดความเหลื่อมล้ำให้ความเป็นธรรมกับคนยากจน และต้องมีมาตรการระยะยาวเมื่อตนไม่อยู่ก็ต้องมีกลไกเพื่อรักษาสิ่งเหล่านี้ ต้องดูว่าจะออกเป็นกฎหมายหรือรัฐธรรมนูญก็ว่าไป กำลังพิจารณากันอยู่,ผู้สื่อข่าวรายงานว่า ระหว่างการสัมภาษณ์ พล.อ.ประยุทธ์กล่าวโต้ตอบกับผู้สื่อข่าวอย่างดุเด็ดเผ็ดมันตามบุคลิก จนช่วงหนึ่งถึงกับน้ำลายกระเด็นไปถูกศีรษะผู้ช่วยผู้สื่อข่าวโทรทัศน์ ที่นั่งถือไมค์สัมภาษณ์อยู่ด้านหน้า จนต้องหยุดชะงัก และใช้มือปิดปาก พร้อมกล่าวขอโทษและใช้มือจับศีรษะผู้ช่วย ผู้สื่อข่าวคนดังกล่าว ในตอนท้ายการสัมภาษณ์ผู้สื่อข่าวเห็นว่าใช้เวลาตอบคำถามครบถ้วน และใช้ เวลานานแล้ว จึงเอ่ยขึ้นว่างั้นวันนี้พอก่อน พล.อ.ประยุทธ์ หันมาตอบทันทีว่า ก็อยากพูดอะ ทำไม จากนั้นเดินเลี่ยงกลุ่มผู้สื่อข่าวไปทันที,พล.อ.ประยุทธ์ยังกล่าวถึงผลการประชุมร่วม ครม. และ คสช.ว่า คสช.มีข้อเสนอต่อรัฐบาลหลายข้อ โดยรัฐบาลจะขับเคลื่อนยุทธศาสตร์ของทั้ง 2 ฝ่าย ให้เกิดความชัดเจนให้ทันเวลา จึงสั่งการให้กำหนดยุทธศาสตร์ให้เดินไปพร้อมกัน คือ รัฐบาลทำหน้าที่บริหารราชการแผ่นดิน แก้ปัญหาความเหลื่อมล้ำ ความยากจน ราคาพืชผลการเกษตร กฎหมายการ เข้าถึงกระบวนการยุติธรรม การจัดระเบียบสังคม บุกรุกทรัพยากรธรรมชาติ ยาเสพติด อาวุธสงคราม และการพัฒนาเศรษฐกิจให้เข้มแข็ง การศึกษา สังคมจิตวิทยา ต้องทำให้เป็นรูปธรรม และต้องสรุปให้ได้ว่าอะไรทำสำเร็จไปแล้วบ้าง ไม่อย่างนั้นประชาชนก็ไม่รู้ ว่าเราทำเพียงเล็กน้อย ส่วน คสช.จะทำในเรื่อง ที่ไม่เกี่ยวกับการบริหารราชการแผ่นดิน เช่น ติดตามขับเคลื่อนตามยุทธศาสตร์ การจัดระเบียบที่ต้องใช้กำลังทหาร,พล.อ.ประยุทธ์กล่าวอีกว่า นอกจากนี้ ยังสั่งการให้ไปไล่ดูรายละเอียด สิ่งแรกที่สั่งการไปให้รีบทำเป็นพิเศษ คือ เรื่องการละเมิดประมวลกฎหมายอาญามาตรา 112 และผลกระทบจากข่าวลือต่างๆ ที่ต้องเร่งทำความเข้าใจกับต่างชาติ ส่วนผู้กระทำการทุจริตละเมิดกระบวนการยุติธรรม ต้องทยอยดำเนินการ ปัญหาตอนนี้ไม่ได้อยู่ที่เรา เพียงแต่แจ้งไปแล้วบางทีต่างชาติไม่ส่งตัวกลับมา เมื่อถามว่าผู้ที่ละเมิดมาตรา 112 ที่หนีไปต่างประเทศจะดำเนินการอย่างไร พล.อ.ประยุทธ์ตอบว่า ต่างประเทศไม่เข้าใจกฎหมายเรา ดังนั้นต้องแจ้งให้ต่างประเทศรับทราบเพื่อให้หยุดเคลื่อนไหว ซึ่งบุคคลดังกล่าวมีจำนวนไม่ถึง 100 คน,เมื่อถามว่า ขณะนี้มีการนำมาตรา 112 มาโจม ตีกัน พล.อ.ประยุทธ์ตอบว่า มาตรา 112 ก็ห้ามไว้แต่คนเหล่านี้ทำไมยังมีผิด จะบอกว่าไม่รู้ไม่ได้ ที่มี คดีทุกวันนี้ทำหมด บางคนบอกว่าเข้าใจผิดแล้วจะไม่ทำอีก แต่ก็ไปทำต่อที่ต่างประเทศ เราติดตามเฝ้า ระวังและแจ้งเตือน โดยมีคณะทำงานเยอะ ทั้งกองทัพ ไอซีที กลาโหม ส่งตำรวจไปพูดคุย บางคนบอกว่า เห็นเขาส่งมาเลยส่งต่อ กำลังตามเรื่องนี้อยู่เหมือนกัน เขียนให้เกิดความแตกแยก เป็นภัยต่อความมั่นคง ทั้งยังหาว่ารัฐบาลนี้ไปช่วยฝ่ายโน้น ซึ่งไม่มี อย่างกรณีนายสมศักดิ์ เจียมธีรสกุล ก็เขียนอย่างโน้นอย่างนี้ไปเรื่อย คนประเภทนี้มีไม่กี่คน เป็นครูบาอาจารย์ทำอย่างนี้ได้อย่างไร ไม่ควรสอนคนให้ปฏิเสธ กฎหมาย ต้องสอนให้เคารพกฎหมาย ส่วนเว็บหมิ่นสถาบัน ขณะนี้กำลังติดตามอยู่ ใช้วิธีตามกฎหมายต้องดำเนินคดี,พล.ต.สรรเสริญ แก้วกำเนิด รองโฆษกประจำสำนักนายกรัฐมนตรี แถลงว่า พล.อ.ประยุทธ์ปรารภในที่ประชุม ครม. ถึงกรณีผู้ทำผิดกฎหมายด้วยการโพสต์ข้อความบนเว็บไซต์ขณะที่เจ้าตัวอยู่ต่างประเทศ โดยให้กระทรวงการต่างประเทศหารือกับกระทรวงยุติธรรมว่าจะทำอย่างไร เพื่อนำคนทำผิดมาเข้าสู่กระบวนการยุติธรรม โดยไม่ใช่เรื่องการส่งตัวผู้ร้ายข้ามแดน แต่ต้องพยายามทำความเข้าใจกับต่างประเทศ ว่าเขาทำผิดกฎหมายไทยอย่างไร ส่วนความเคลื่อนไหวของผู้ที่เห็นต่างจากรัฐบาล และ คสช. เช่น คณาจารย์ และนักศึกษา นายกฯบอกว่าไม่เป็นไรให้สร้างความเข้าใจ เพราะนักศึกษามีความคิดหลายเรื่องที่เป็นประโยชน์ ฉะนั้นต้องเปิดเวทีให้เขา การทะเลาะกัน การไปกระแนะกระแหนอีกกลุ่ม ไม่ช่วยสร้างบรรยากาศปรองดองและการปฏิรูป,ที่ทำเนียบรัฐบาล นายวิษณุ เครืองาม รองนายกรัฐมนตรี กล่าวถึงกรณีที่นายกฯอยากให้บรรจุเรื่องการปฏิรูปลงในรัฐธรรมนูญ ว่า วิธีการคงให้คณะกรรมาธิการยกร่างฯไปคิด แต่หลักใหญ่คือ ช่วง 1 ปีจากนี้งานปฏิรูปบางอย่างต้องออกมาบ้าง บางอย่างที่ทำไม่ทันก็ควรมีความต่อเนื่อง การปฏิรูปคงทำไม่เสร็จภายใน 1 ปี ควรทำเรื่องยากๆ ที่ทำให้ประเทศเดินหน้าไปได้ออกมาสัก 1-2 เรื่องก่อน เมื่อถามว่าในธรรมนูญการปกครองระบุว่าหากทุกอย่างไม่ผ่าน คสช.สามารถหยิบยกของใหม่มาใช้ได้เลย นายวิษณุตอบว่า ขณะนี้ยังไม่เห็นสัญญาณใดๆ เพราะไว้วางใจว่าคณะกรรมาธิการยกร่างฯจะทำหน้าที่ได้ ตอนร่างรัฐธรรมนูญชั่วคราวก็ถามกันแล้วว่าต้องการเวลาสำหรับร่างนานเท่าไร คิดว่าเวลาที่ให้ไว้คงพอสมควรที่จะทำได้ เรื่องเวลาจึงไม่มีปัญหา,นายวิษณุกล่าวอีกว่า ส่วนในที่ประชุมร่วม คสช.และ ครม. หัวหน้า คสช.แจ้งการแต่งตั้งคณะกรรมการการทุจริตแห่งชาติ ที่ขึ้นกับ คสช. โดยคณะกรรมการดังกล่าวมีหัวหน้า คสช.เป็นประธาน และมี พล.อ.ไพบูลย์ คุ้มฉายา รมว.ยุติธรรม หัวหน้าฝ่ายกฎหมายและกระบวนการยุติธรรม คสช. เป็นรอง ประธาน และจะตั้ง คสช.อีก 3 คน และบุคคลภายนอกอีกส่วนหนึ่ง ร่วมเป็นกรรมการ โดยมีหน้าที่ติดตาม เร่งรัด บูรณาการงานต่างๆ แจ้งให้รัฐบาลทราบและไปดำเนินการ เป็นเพียงสะพานเชื่อมระหว่างองค์กรอิสระกับรัฐบาล แต่ไม่ทับซ้อนงานกับองค์กรอิสระ หัวหน้า คสช.ยังเสนอให้มีตัวแทน คสช.เข้าร่วมประชุม ครม.ด้วย โดยคาดว่าจะเป็น พล.อ.อักษรา เกิดผล รองเลขาธิการ คสช. เพราะเห็นว่าการประชุม ครม.บางเรื่องที่ไม่ใช่เรื่องลับ คสช.ควรรับไปหรือติดตามได้ทันที,ร.อ.นพ.ยงยุทธ มัยลาภ โฆษกประจำสำนักนายกรัฐมนตรี แถลงว่า ที่ประชุม ครม.เห็นชอบแต่งตั้งกรรมการผู้ทรงคุณวุฒิในคณะกรรมการป้องกันและปราบปรามการฟอกเงิน (ปปง.) ดังนี้ นายสมพล เกียรติไพบูลย์ เชี่ยวชาญด้านเศรษฐศาสตร์ นายอติ ไทยานันท์ เชี่ยวชาญด้านการเงิน พ.ต.อ.ทิวลิป เครือมา เชี่ยวชาญด้านการคลัง นายชาญเชาวน์ ไชยานุกิจ เชี่ยวชาญด้านกฎหมาย พล.ต.ต.สุเทพ รมยานนท์ เชี่ยวชาญด้านกฎหมาย นายพิทยา จินาวัฒน์ เชี่ยวชาญด้านบริหาร นายปริญญา หอมอเนก เชี่ยวชาญด้านเทคโนโลยีสารสนเทศ พล.ท.สมร ศรีทันดร เชี่ยวชาญด้านความมั่นคง นายวันชัย รุจนวงศ์ เชี่ยวชาญด้านระหว่างประเทศ,เมื่อเวลา 10.00 น. ที่สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) จ.นนทบุรี จัดประชุมประจำปี 2557 ระหว่าง ป.ป.ช.กับอัยการสูงสุด เพื่อหารือแนวทางการทำงานร่วมกัน มีนายปานเทพ กล้าณรงค์ราญ ประธาน ป.ป.ช. กรรมการ ป.ป.ช. นายตระกูล วินิจฉัยภาค อัยการสูงสุดและผู้บริหารสำนักงานอัยการสูงสุด ร่วมหารือ จากนั้นนายสรรเสริญ พลเจียก เลขาธิการ ป.ป.ช.แถลงว่าได้หารือ 3 ประเด็นคือ 1.ความร่วมมือในการไต่สวนข้อเท็จจริงกรณีเจ้าหน้าที่รัฐถูกกล่าวหาทุจริตต่อหน้าที่ราชการ จะให้ตัวแทนฝ่ายอัยการสูงสุดมาร่วมไต่สวนข้อเท็จจริง ของ ป.ป.ช. ตั้งแต่เริ่มต้น เพื่อลดปัญหาข้อไม่สมบูรณ์ในสำนวนคดีเพื่อไม่ให้เกิดปัญหาขัดแย้งเหมือนที่ผ่านมา 2.กรณี ป.ป.ช.กันผู้ถูกกล่าวหา เจ้าหน้าที่รัฐที่ร่วมกระทำผิดไว้เป็นพยาน อัยการสูงสุดจะช่วยรับแก้ต่างคดีให้ โดยให้ ป.ป.ช. ทำข้อเสนอขึ้นไป 3.การตั้งข้อไม่สมบูรณ์ในคดีของคณะทำงานร่วมระหว่าง ป.ป.ช.กับอัยการสูงสุดนั้น ป.ป.ช.ขอให้ฝ่ายอัยการสูงสุดตั้งข้อไม่สมบูรณ์เฉพาะประเด็นสำคัญเท่านั้น,นายสรรเสริญกล่าวว่า ที่ประชุมยังได้หารือเรื่องข้อไม่สมบูรณ์ในคดีอาญาโครงการรับจำนำ ข้าวของ น.ส.ยิ่งลักษณ์ ชินวัตร อดีตนายกรัฐมนตรี โดยคดีดังกล่าวเดินหน้าจนเกือบเสร็จสมบูรณ์แล้ว คาดว่าในการประชุมคณะทำงานทั้งสองฝ่ายครั้งถัดไป ภายในสิ้นเดือน ธ.ค.น่าจะมีความชัดเจน แต่หากยัง มีข้อสรุปไม่ตรงกัน คณะทำงานแต่ละฝ่ายจะไปรายงานต่อฝ่ายบริหารของตัวเองในเดือน ม.ค.58 แต่หากคณะทำงานร่วมฝ่าย ป.ป.ช.พิจารณารับข้อเสนอของฝ่ายอัยการได้ กระบวนการอาจยืดออกไปอีก อาจจะสอบพยานเพิ่มเติม หากเป็นเช่นนั้นก็ไม่สามารถยืนยันได้ว่าจะได้ข้อสรุปภายในเดือน ม.ค.58 นี้หรือไม่ ส่วนที่สังคมมองว่า ป.ป.ช.กับอัยการสูงสุดงัดข้อกันนั้นไม่จริง เพียงแต่กระบวนการต้องมีขั้นตอน มีรายละเอียดในการนัดประชุมเท่านั้น,ผู้สื่อข่าวรายงานว่า ช่วงเย็นวันที่ 16 ธ.ค.ที่ทำเนียบรัฐบาล เจ้าหน้าที่ทหารจาก พัน.ร.มทบ.11 จำนวน 30 นาย ซ้อมจัดแถวทหารเพื่อเป็นเกียรติต้อนรับนายหลี่ เค่อเฉียง นายกรัฐมนตรีแห่งสาธารณรัฐประชาชนจีน ที่จะเดินทางเยือนประเทศไทยอย่างไม่เป็นทางการ วันที่ 19 ธ.ค. เวลา 16.00 น. เพื่อหารือ ทวิภาคีกับ พล.อ.ประยุทธ์ และร่วมลงนามบันทึกความเข้าใจร่วมกัน 2 ฉบับ ได้แก่ บันทึกความเข้าใจเกี่ยวกับเส้นทางรถไฟความเร็วปานกลางสองเส้นทางคือ หนองคาย-แก่งคอย-มาบตาพุด และแก่งคอย-กรุงเทพฯ และบันทึกความเข้าใจเกี่ยวกับการซื้อขาย ข้าวระหว่างไทยกับจีน ทั้งนี้ การจัดแถวทหารต้อนรับผู้นำครั้งนี้ต่างจากทุกครั้ง จะมีการตั้งแถวทหารตั้งแต่ประตู 1 จนถึงประตูทางเข้าตึกไทยคู่ฟ้า ขณะที่ พล.ต.วีรชน สุคนธปฏิภาค ที่ปรึกษาโฆษกประจำสำนักนายกรัฐมนตรี ชี้แจงว่าเป็นการจัดแถวรูปแบบทหาร ในการต้อนรับผู้นำที่มาเยือนอย่างไม่เป็นทางการ,นายเสข วรรณเมธี อธิบดีกรมสารนิเทศ กระทรวงการต่างประเทศ เปิดเผยว่า ประชุมสุดยอดแผนงานความร่วมมือทางเศรษฐกิจ ในอนุภูมิภาคลุ่มแม่น้ำโขง ครั้งที่ 5 (จีเอ็มเอส) ซึ่งจะจัดขึ้นที่โรงแรมแชงกรีลา กรุงเทพฯ ในวันที่ 19-20 ธ.ค.นี้ มีนายกรัฐมนตรีจีน และประธานาธิบดีเมียนมาร์เดินทางมาด้วยตนเอง ขณะที่กัมพูชา ลาว และเวียดนามได้ส่งผู้แทนระดับรัฐมนตรีเข้าร่วม เพื่อหารือสานต่อความร่วมมือใน 10 สาขา และพิจารณาแผนงานและงบประมาณจำนวน 123 โครงการ นอกจากนี้ นายกรัฐมนตรีจีน ซึ่งเดินทางมาประเทศไทยเพื่อเข้าร่วมประชุมจีเอ็มเอส และมีกำหนดหารือทวิภาคีกับ พล.อ.ประยุทธ์ จันทร์โอชา นายกรัฐมนตรี นั้นยังได้เชิญ พล.อ.ประยุทธ์ เดินทางเยือนจีนอย่างเป็นทางการ ในวันที่ 22-23 ธ.ค.นี้ด้วย,สำหรับความคืบหน้ากรณีที่เกษตรกรชาวสวนยางพาราออกมาเรียกร้องให้รัฐบาลเร่งแก้ไขปัญหาราคายางพาราตกต่ำนั้น ล่าสุดวันเดียวกัน นายอาคม เอ่งฉ้วน อดีต ส.ส.กระบี่ พรรคประชาธิปัตย์กล่าวภายหลังรับหนังสือจากนายสุคนธ์ สวัสดิภิรมย์ ส.อบจ.กระบี่ ในฐานะแกนนำเครือข่ายชาวสวนยางพารา จ.กระบี่ ขอให้ประสานไปยังรัฐบาลเพื่อแก้ไขปัญหาราคายางพาราว่า เป็นหน้าที่ของรัฐบาลจะต้องเร่งดำเนินการ โดยสาเหตุที่ทำให้ราคายางลดลง เกิดจากราคาตลาดในจีนและอเมริกาต่างกัน โดยไทยเน้นส่งขายให้ตลาดในจีน ทำให้ตลาดในอเมริกาเริ่มเก็บภาษีในอัตรา 15.69 เปอร์เซ็นต์ ทำให้ตลาดในจีนจากเดิมซึ่งไม่ต้องจ่าย กลับมากดราคารับซื้อจากเกษตรกร เชื่อว่าหลังจากต้นปี 58 หากราคายังไม่ปรับขึ้น เกษตรกรจะออกมาเคลื่อนไหวแน่นอน,ด้านนายไพโรจน์ ฤกษ์ดี แกนนำแนวร่วมเกษตรกรชาวสวนยางพาราบ้านส้อง จ.สุราษฎร์ธานี เปิดเผยว่า ในวันนี้จะไม่เคลื่อนไหวทวงคำตอบจากรัฐบาล เพราะเห็นว่าราคายางพาราขยับขึ้นแล้ว 2-3 บาทต่อกิโลกรัม เป็นที่น่าพอใจบ้างแล้ว อีกทั้งการเคลื่อนไหวของกลุ่มตนไปเข้าทางอีกฝ่ายหนึ่งที่รอเงินสนับสนุนจากรัฐบาล ส่วนกรณีที่ตนและแนวร่วมได้รับหนังสือจาก พล.ต.เกื้อกูล อินนาจักร ผู้บังคับการจังหวัดทหารบกสุราษฎร์ธานี ให้ไปรายงานตัวที่กองบังคับการจังหวัดทหารบกสุราษฎร์ธานี ในวันที่ 16 ธ.ค.นี้ เวลา 13.00-16.00 น. จะให้ความร่วมมือไปพบตามหนังสือเชิญแน่นอน,ที่สำนักงานเกษตรจังหวัดสุราษฎร์ธานี นายศุภวัชร ศักดา รอง ผวจ.สุราษฎร์ธานี ร่วมประชุมคณะกรรมการบริหารโครงการสนับสนุนสินเชื่อให้เกษตรกรชาวสวนยางรายย่อยใน จ.สุราษฎร์ธานี เพื่อหาทาง ช่วยเหลือชาวสวนยางพารา ตามที่กรมส่งเสริมการเกษตร และ ธ.ก.ส.สนับสนุน สินเชื่อให้นำไปลงทุนประกอบอาชีพเสริมด้านการเกษตรหรือเกี่ยวเนื่องเพื่อเพิ่มรายได้ เรียกเก็บดอกเบี้ยอัตราร้อยละ 2 ต่อปีและรัฐบาลชดเชยดอกเบี้ยให้ ธ.ก.ส.อัตราร้อยละ 3 ต่อปี คุณสมบัติผู้ขอกู้ต้องเป็นหัวหน้าครัวเรือนหรือสมาชิกที่ขึ้นทะเบียนเกษตรกรแล้ว ซึ่ง จ.สุราษฎร์ธานีจะเปิดรับเกษตรกรเข้าร่วมโครงการจนถึงวันที่ 30 ธ.ค.57 ที่สำนักงานเกษตรอำเภอทุกอำเภอ มีเป้าหมายผู้เข้าร่วมได้ 9,950 ราย,พล.อ.ประยุทธ์ จันทร์โอชา นายกฯ กล่าวว่า รัฐบาลกำลังปรับโครงสร้างยางพารา เมื่อก่อนราคาอาจสูงแต่วันนี้มันไม่เหมือนกัน จึงมีแนวคิดตั้งโรงงานผลิตยางรถยนต์ ีการทำลู่วิ่งเพื่อให้เกิดการใช้ยางพารา อย่าไปมองว่ามีกลุ่มทุนเข้ามาบิดเบือนกลไกตลาด เราต้องปรับตัวทุกอย่าง และผู้ประกอบการเองต้องลดต้นทุน เพราะราคาต้นทุนเราสูงกว่าต่างประเทศ แล้วใครได้ผลประโยชน์ ใครมีเงินก็ไปกักราคากันเอาไว้ ที่ผ่านมาไม่ว่าจะเป็นราคาข้าวหรือราคาแก๊สมีการอุดหนุนทุกรัฐบาล ทำให้บิดเบือนกลไกตลาด ที่ผ่านมาไม่มีรัฐบาลไหนกล้าทำเพราะทำแล้วเสียคะแนน และเอื้อประโยชน์
การประชุมสภาปฏิรูปแห่งชาติ (สปช.) เพื่อ รับฟังรายงานและข้อเสนอในการร่างรัฐธรรมนูญ จากคณะกรรมาธิการวิสามัญทั้ง 18 คณะ เป็นวันที่สองยังคงดำเนินการต่อเนื่อง โดยมีคณะกรรมาธิการยกร่างรัฐธรรมนูญร่วมรับฟัง 
ข่าวหน้า1,ปฏิรูป,กระบวนการ,ยุติธรรม,ระบบ,เสรี สุวรรณภานนท์,รัฐธรรมนูญ,ข้อจำกัด,ปัญหา